CELEX: 32007R1178
Language: mt
Date: 2007-10-05 00:00:00
Title: Regolament tal-Kummissjoni (KE) Nru 1178/2007 tal- 5 ta’ Ottubru 2007 dwar il-klassifikazzjoni ta’ ċertu merkanzija fin-Nomenklatura Magħquda

10.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 264/3
               
            REGOLAMENT TAL-KUMMISSJONI (KE) Nru 1178/2007
      tal-5 ta’ Ottubru 2007
      dwar il-klassifikazzjoni ta’ ċertu merkanzija fin-Nomenklatura Magħquda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Komuni tad-Dwana (1), u b’mod partikolari Artiklu 9(1)(a) tiegħu,
      Billi:
      
                  (1)
               
               
                  Biex tkun garantita l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jkunu adottati miżuri li jikkonċernaw il-klassifikazzjoni tal-merkanzija li tissemma fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 iddefinixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli jgħoddu wkoll għal kull nomenklatura oħra li hija kompletament jew parzjalment ibbażata fuqha, jew li żżid magħha xi subdiviżjoni oħra u li hija mwaqqfa fuq proviżjonijiet speċifiċi tal-Komunità, bi ħsieb li tkun applikata tariffa u miżuri oħra relatati mal-kummerċ fil-merkanzija.
               
            
                  (3)
               
               
                  Konformi ma’ dawk ir-regoli ġenerali, l-merkanzija deskritta fil-kolonna nru 1 ta’ l-iskeda mniżżla fl-Anness għandha tkun klassifikata fil-kodiċi NM indikata fil-kolonna nru 2, minħabba fir-raġunijiet mniżżla fil-kolonna nru 3.
               
            
                  (4)
               
               
                  Huwa xieraq li ssir kundizzjoni li, bla ħsara għall-miżuri li jeżistu fil-Komunità dwar sistemi doppji ta’ kontroll u dwar sorveljanza tal-Komunità qabel u wara ma ssir importazzjoni ta’ prodotti tessili fil-Komunità, informazzjoni fuq tariffa li torbot maħruġa mill-awtoritajiet tad-dwana ta’ l-Istati Membri dwar il-klassifikazzjoni tal-merkanzija fin-Nomenklatura Magħquda u li ma taqbilx ma’ dan ir-Regolament, tista’ tibqa’ tkun invokata minn min iżomm l-informazzjoni tat-tariffa li torbot għal perijodu ta’ 60 jum, taħt Artiklu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabilixxi l-Kodiċi tad-Dwana tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma ppubblikax opinjoni fil-limitu ta' żmien stabbilit mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-merkanzija deskritta fil-kolonna nru 1 ta’ l-iskeda mniżżla fl-Anness tkun klassifikata fin-Nomenklatura Magħquda fil-kodiċi NM fil-kolonna nru 2.
      Artikolu 2
      Bla ħsara għall-miżuri li jeżistu fil-Komunità dwar sistemi doppji ta’ kontroll u dwar sorveljanza tal-Komunità qabel u wara ma ssir importazzjoni ta’ prodotti tessili fil-Komunità, informazzjoni fuq tariffa li torbot maħruġa mill-awtoritajiet tad-dwana ta’ l-Istati Membri li ma taqbilx ma’ dan ir-Regolament, tista’ tkun invokata għal perijodu ta’ 60 jum, taħt Artiklu 12(6) tar-Regolament tal-Kunsill (KEE) Nru 2913/92.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-publikazzjoni tiegħu fil-Ġurnal Uffiċjali ta’ l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 5 ta’ Ottubru 2007.
         
            
               Għall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1. Regolament kif amendat l-aħħar bir-Regolament (KE) Nru 733/2007 (ĠU L 169, 29.6.2007, p. 1).
      
         (2)  ĠU L 302, 19.10.1992, p. 1. Regolament kif amendat l-aħħar bir-Regolament (KE) Nru. 1791/2006 (ĠU L 363, 20.12.2006, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett magħmul minn żewġ drappijiet minsuġa ta' kulur differenti, ta' fibri magħmula mill-bniedem. Id-drappijiet huma tajbin għall-malji ta' l-għawm. L-oġġett għandu jintlibes fuq il-ġilda, li jilħaq sa taħt is-sider, b'żewġ cups iffurmati b'ikkuttunar artab rqiq u bil-wajers għas-sostenn.
                     L-oġġett għandu ċineg irqaq għal fuq l-ispalel, li jistgħu jitneħħew. Jingħalaq minn wara permezz ta' klipp. Il-parti ta' l-oġġett li tinqafel minn wara, min-naħa ta' ġewwa għandha strixxi adeżivi li jaqbdu ma' dahar min jilbishom u jżommu l-oġġett f'postu flimkien maċ-ċineg ta' l-ispallejn u l-cups bil-wajer, iffurmati.
                     (riċipettu mfassal bħala bikini topp)
                     (Ara r-ritratti Nri 640 A, 640 B) (*)
                     
                  
                  
                     6212 10 90 
                  
                  
                     Il-klassifika hija determinata mir-Regoli Ġenerali 1 sa 6 għall-interpretazzjoni tan-Nomenklatura Magħquda, nota 2 (a) ta’ kapitlu 61 kif ukoll bil-kliem tal-kodiċi tan-NM 6212 , 6212 10  u 6212 10 90 .
                     Minkejja li, mill-apparenza ġenerali, il-qatgħa u n-natura tad-drapp l-artiklu jidher li huwa l-parti ta' fuq ta' malja ta' l-għawm f'biċċtejn (bikini), il-klassifikazzjoni f’titlu 6112  (malji ta' l-għawm) hija eskluża, għaliex l-oġġett jonqsu l-parti ta' taħt tal-“malja ta' l-għawm f'biċċtejn”. Ara wkoll in-Noti ta' Spjega SA għal titlu 6112  (Ċ).
                     Barra minn hekk, l-oġġett mhuwiex “oġġett inkomplet” ta' titlu 6112  (malji ta' l-għawm) fit-tifsira ta' GIR 2 (a), għaliex l-oġġett m'għandux il-karattru essenzjali ta' l-oġġett sħiħ (jiġifieri malja ta' l-għawm f'biċċtejn), peress li ma jistax jintuża għall-għawm bħala tali u jista' jintlibes mingħajr il-parti ta' taħt ta' bikini, eż. flimkien ma' par qalziet.
                     L-oġġett huwa klassifikat bħala riċipettu f’titlu 6212 , għaliex dan it-titlu jinkludi riċipetti tat-tipi kollha. Ara n-Noti ta' Spjega SA għal titlu 6212 , it-tieni paragrafu, (1). Iż-żewġ cups, iffurmati b’ikkuttunar u bil-wajer għas-sostenn, huma karatteristiċi tar-riċipetti klassiċi. Flimkien mal-istrixxi adeżivi li jaqbdu ma' dahar min jilbishom u biċ-ċineg għall-ispallejn li jistgħu jinqalgħu jew mingħajrhom, l-oġġett huwa tat-tip “disinjat bħala lbies għas-sostenn tal-ġisem” Ara wkoll in-Noti ta' Spjega SA għal titlu 6212 , l-ewwel paragrafu. Barra minn hekk, bħal riċipetti oħra, l-oġġett huwa maħsub li jintlibes fuq il-ġilda.
                  
               
            
         
                     
                        
                  
                  
                     
                        
                  
               
            (*)  Ir-ritratti huma biss għall-informazzjoni.